মাতৃভাষা দিবসের স্মরণে রণিতার নতুন মিউজিক ভিডিও “ভাবি শুধু বাংলায়”

কলকাতা: একুশ আমার গর্ব, একুশ আমার অহংকার। বর্তমান প্রজন্মের কাছে আজকের দিনের মাহাত্ম গানের মাধ্যমে ছড়িয়ে দেওয়ার জন্য সুর বাঁধলেন সা রে গা মা পা চ্যাম্পিয়ন রণিতা বন্দ্যোপাধ্যায় (Sa Re Ga Ma Pa Champion Ranita Banerjee)। আন্তর্জাতিক মাতৃ ভাষা দিবসের (International Mother Language Day 2024) প্রাক্কালে মঙ্গলবার আনুষ্ঠানিক ভাবে প্রকাশ হল রণিতার মিউজিক ভিডিও “ভাবি শুধু বাংলায়”। গীতিকার হরিপ্রসাদদের লেখায় উদয় বন্দোপাধ্যায়ের সুরে সোশ্যাল মিডিয়া প্ল্যাটফর্ম লাইকস্টেজে পিএমভি মিউজিকের চ্যানেল থেকে রিলিজ হয় গানটি। বাংলা ভাষা আন্দোলনের গৌরবজ্জ্বল ইতিহাসের প্রতিটা অধ্যায় সুন্দর ভাবে ফুটিয়ে তোলা হয়েছে এই গানের প্রতিটা অধ্যায়ে।